kardosdrur/scandi-wiki huggingface dataset:
William O'Connor

William Scott O'Connor (23. maj 1864 i Pittsburgh – 16. januar 1939 på Manhattan) var en amerikansk fægter, som deltog i OL 1900 i Paris.

O'Connor vandt en sølvmedalje i fægtning under OL 1900 i Paris. Han kom på en andenplads i den individuelle konkurrence i stokfægtning efter Albertson Van Zo Post fra Cuba.

Eksterne henvisninger 
 http://www.sports-reference.com/olympics/athletes/oc/william-scott-oconnor-1.html 

Fægtere fra USA
North Wales Coast League 1896-97

North Wales Coast League 1896–97 var den fjerde sæson af den walisiske fodboldliga North Wales Coast League. Ligaen havde deltagelse af seks hold, der spillede en dobbeltturnering alle-mod-alle. Turneringen blev vundet af Llandudno Swifts FC.

Resultater

Kilder / eksterne henvisninger 
 Welsh Football Data Archive – North Wales Coast League Tables 1896-97

Noter 

1896-97
Fodbold i 1896
Fodbold i 1897
North Wales Coast League 1897-98

North Wales Coast League 1897–98 var den femte sæson af den walisiske fodboldliga North Wales Coast League. Ligaen havde deltagelse af seks hold, der spillede en dobbeltturnering alle-mod-alle. Turneringen blev for anden sæson i træk vundet af Llandudno Swifts FC.

Resultater

Kilder / eksterne henvisninger 
 Welsh Football Data Archive – North Wales Coast League Tables 1897-98

Noter 

1897-98
Fodbold i 1897
Fodbold i 1898
North Wales Coast League 1898-99

North Wales Coast League 1898–99 var den sjette sæson af den walisiske fodboldliga North Wales Coast League. Ligaen havde deltagelse af otte hold, der spillede en dobbeltturnering alle-mod-alle. Det er imidlertid uklart om alle kampene blev spillet og om der blev kåret en vinder.

Resultater

Kilder / eksterne henvisninger 
 Welsh Football Data Archive – North Wales Coast League Tables 1898-99

Noter 

1898-99
Fodbold i 1898
Fodbold i 1899
North Wales Coast League 1899-1900

North Wales Coast League 1899–1900 var den syvende sæson af den walisiske fodboldliga North Wales Coast League. Ligaen havde deltagelse af otte hold, der spillede en dobbeltturnering alle-mod-alle. Turneringen blev vundet af Bangor FC.

Resultater

Kilder / eksterne henvisninger 
 Welsh Football Data Archive – North Wales Coast League Tables 1899-00

Noter 

1899-1900
Fodbold i 1899
Fodbold i 1900
Béla Békéssy

Béla Békessy (16. november 1875 – 6. juli 1916) var en ungarsk fægter som deltog i OL 1912 i Stockholm.

Békessy vandt en sølvmedalje i fægtning under OL 1912 i Stockholm. Han kom på en andenplads i den individuelle konkurrence i sabel efter landsmanden Jenő Fuchs.

Eksterne henvisninger 
 http://www.sports-reference.com/olympics/athletes/be/bela-bekessy-1.html 

Fægtere fra Ungarn
Deltagere for Ungarn ved sommer-OL 1912
Bidzina Ivanisjvili

Bidzina Ivanisjvili (georgisk: ბიძინა ივანიშვილი, født 18. februar 1956 i Tjorvila), også kendt med fornavnet Boris, er en georgisk forretningsmand og politiker. Han blev 25. oktober 2012 valgt til landets premierminister.

Ivanisjvili begyndte som forretningsmand i 1990, da han var med til at etablere bankvirksomhed. Han købte virksomheder i minesektoren i Rusland under privatiseringen af statsejendom der og tjente på at sælge disse videre. Midlerne blev investeret i russiske aktier og ejendom. Ivanisjvili har ejerinteresser i hotelsektoren og ejer en apotekkæde i Rusland. Han blev i marts 2012 af magasinet Forbes betragtet som den rigeste person i Georgien og blandt de 200 rigeste i verden.

Ivanisjvili har drevet forretninger i Rusland, hvor han også har haft statsborgerskab. I 2004 fik han statsborgerskab i Frankrig og da dette blev kendt, blev han i 2011 frataget sit georgiske statsborgerskab. Kun georgiske statsborgere kan etablere partier og være partiledere i Georgien. Myndighederne konfiskerede i 2011 midler fra Ivanisjvilis bankvirksomhed og anholdt bankansatte efter anklager om hvidvaskning af penge. I 2012 blev Ivanisjvili pålagt en bøde på 90,9 millioner amerikanske dollar for ulovlig partifinansiering. 

Ivanisjvili står i spidsen for partiet Georgiens Drøm, grundlagt i opposition til præsident Mikheil Saakasjvili og hans parti Den Forenede Nationale Bevægelse. Ved parlamentsvalget i oktober 2012 fik Ivanisjvilis parti flertal i nationalforsamlingen.

Referencer 

Politikere fra Georgien
Dellen

Dellen er navnet på to søer ved byen Delsbo i landskapet Hälsingland i Sverige; Nord-Dellen og Syd-Dellen. De er populære blandt fluefiskere som går efter bækørreder som findes her.

Syd-Dellen har et areal på 52 km² og indeholder 1.226 millioner m³ vand, mens Nord-Dellen har et areal på 82 km² og et volumen på 1.489 millioner m³.

En kort kanal går mellem de to søer, så det er derfor omdiskuteret om de skal regnes som en eller to søer. Hvis de regnes samlet, har de et areal på 130 km², hvilket gør den til den 18. største sø i Sverige.

Søerne er dannet af et nedslagskrater for omkring 89,0 ± 2,7 millioner år siden, i Sen Kridt. Nedslagskrateret måler omkring 19 km i diameter. Dette medførte at bjergarten dellenit blev dannet i området..

Asteroiden 7704 Dellen er opkaldt efter søen.

Eksterne kilder og henvisninger 

Nedslagskratere
Hälsingland
Søer i Sverige
Mesozoikum
Herman Donners

Herman Donners (født 5. august 1888, død 1915) var en belgisk vandpolospiller, som deltog i OL 1908 i London og 1912 i Stockholm.

Donners var ved legene i 1908 i London med på det belgiske vandpolohold. Østrig og Ungarn, som var tilmeldt, stillede ikke op, men alligevel spillede belgierne først en indledende kamp mod Holland, som de vandt 8-1, og en semifinale mod Sverige, som de vandt 8-4. I finalen mødte de Storbritannien, som spillede sin eneste kamp i turneringen og vandt 9-2. Dermed blev det igen til en andenplads til belgierne.

Fire år senere deltog han igen på det belgiske hold ved OL, og belgierne indledte med at tabe til Storbritannien 5-7. Briterne vandt senere turneringen, hvorpå der blev spillet en turnering om tredjepladsen, som Belgien vandt via sejre på 6-5 over Ungarn, 4-1 over Frankrig og 5-4 over Østrig. Derpå kom de med i en turnering om andenpladsen, hvor de tabte til svenskerne med 2-4. Svenskerne, der også vandt over Østrig, fik derpå sølvmedaljer, mens Belgien fik bronze.

Donners var i den belgiske hær ved begyndelsen af første verdenskrig, og han blev dræbt i kamp i Calais i maj 1915.

Referencer

Eksterne henvisninger 

Vandpolospillere fra Belgien
Deltagere for Belgien ved sommer-OL 1912
Deltagere for Belgien ved sommer-OL 1912
Olympiske sølvmedaljevindere fra Belgien
Olympiske bronzemedaljevindere fra Belgien
Om at spise dyr

Om at spise dyr (originaltitel ''Eating Animals') er den tredje bog af den amerikanske forfatter Jonathan Safran Foer. Bogen udkom i 2009 på engelsk og i 2010 på dansk. Bogen er Foers første ikke-skønlitterære bog og er skrevet som en blanding af reportage, interview og klassisk undersøgende journalistik.

Temaer 
I bogen undersøger Foer hvad kød egentlig er og kigger nærmere på det industrialiserede landbrug og kommercielt fiskeri. Han undersøger fx hvad der ligger bag beggreber som "bifangst" og forholdene på amerikanske slagterier. I bogen kan man blandt andet læse, at normen i forbindelse med rejefiskeri med trawl er, at mellem 80 og 90 % af de dyr, der bliver trukket op af havet ikke er rejer, men andre fisk og havdyr, som dør og bliver smidt over bord.

Han undersøger også de sundhedsmæssige udfordringer, som skyldes det amerikansk landbrug og påstår blandt andet at, Influenzapandemien 2009 stammer fra en gård i delstaten North Carolina og at 98 % af alle amerikanske kyllinger er inficeret med campylobacter og salmonella.

Foer undersøger også madens kulturelle betydning, hvor han deler sin oplevelser med sin bedstemor, som overlevede Holocaust, og hele livet var meget optaget af mad.

Litteratur i 2009
Litteratur i USA
Dyrevelfærd
Vegetarisme
Ernæring
Søren Lund

Søren Jørgensen Lund (12. december 1852 i Horne ved Faaborg – 13. februar 1933 på Frederiksberg) var en dansk maler.

Lund stod i malerlære hos Syrak Hansen, blev dimitteret fra Det tekniske Selskabs Skole, København, frekventerede Kunstakademiet, hos Jørgen Roed 1874-82 med enkelte afbrydelser og Laurits Tuxens malerskole vinteren 1882-83.

Søren Lund var først og fremmest dyre- og landskabsmaler. Personligt stod Lund Fynboerne nær, men hans udtryk var langt fra deres.

Han er begravet på Vestre Kirkegård.

Hæder 
 1904: K.A. Larssens og Hustru L.M. Larssens født Thodbergs Legat
 1929: N.P. Mols

Ekstern henvisning og kilde

Eksterne henvisninger 
 

Malere fra Danmark
Personer fra Fyn
Personer i Dansk Biografisk Leksikon
Danskere i 1800-tallet
Danskere i 1900-tallet
Landskabsmalere
Dyremalere
Grafikere fra Danmark
Crater Lake

Crater Lake ligger i delstaten Oregon, USA og er en sø i en caldera - en kraterlignende formation, der fremkommer, når en vulkan synker sammen efter et stort udbrud.

Søen ligger i den sydlige del af delstaten Oregon og er en del af Crater Lake National Park. Søen er kendt for sit mørkeblå og meget rene vand. Søen er på sit dybeste sted 594 m. dyb. Dermed er det den dybeste sø i USA og niende dybeste sø i verden.

Ved søens ene kant ligger en ø, som hedder Wizard Island.

Calderaen opstod for omkring 7.500 år siden, da vulkanen Mount Mazama kollapsede i et VEI 7-udbrud. Der ingen floder som flyder ind eller ud af søen. Fordampning fra søen bliver kompenseret af regn og sne, som betyder, at vandet bliver udskiftet efter ca. 250 år.

Oprindeligt var der ingen fisk i søen, men fra 1888 til 1941 blev der udsat en række forskellige fiskearter.

Beliggenhed 
Crater Lake ligger i amtet Klamath County, ca 130 km. nordøst for byen Medford.

Størrelse og dybde 
Søen størrelse er 8 x 10 km. Middeldybden er 350 m. Det dybeste sted er 594 m., hvilket kan variere alt efter vejret. Det er den dybeste sø i USA og den næstdybeste sø i Nordamerika. Det er den niende dybeste sø i verden.

Den dybeste sø i Nordamerika er Great Slave Lake i Canada.

Indianernes myte 

Den indfødte Klamath-stamme beretter om et voldsomt opgør mellem underverdenens gud og himlens gud.

Eksterne henvisninger 

 This tree trunk has been floating upright for 120 years - and no one knows why. ScienceAlert 2016

Oregon
Søer i USA
Mongols motorcycle club

Mongols Motorcycle Club, også kaldet Mongol Nation eller Mongol Brotherhood, er angiveligt også et organiseret kriminelt syndikat. Gruppens hovedkvarter ligger i det sydlige californien, men lå oprindeligt (i slutningen af 1960'erne) i Montebello, Californien. Myndighederne fastslår, at det har 500 til 600 fuldgyldige medlemmer. The Mongols' tilstedeværelse er primært centreret i detsydlige californien, med afdelinger i 14 stater, såvel som internationale afdelinger i 13 andre lande. Banden, består primært af tidligere medlemmer af bander i Los Angeles.

Konfrontationer 
Mongols medlemmer har haft langvarige konfrontationer med myndighederne på områder som narkohandel (især metamfetamin), hvidvaskning af penge, røveri, afpresning, skydevåben krænkelser, mord og overfald, blandt andre forbrydelser. Mongols har også været i krig med rockergruppen Hells Angels. 

Mongols MC's Motto er "Respect Few Fear None"

Referencer 

Rockergrupper
Bander i Arizona
Bander i Californien
Bander i Oregon
Bander i New York
Bander i Florida
Bander i Canada
Bander i Spanien
Bander i Italien
Bander i Mexico
Carl Eduard von Beck

Carl Eduard von Beck (7. september 1819 – 26. juli 1904) var en dansk officer og fabrikant, far til Harald Eduard von Beck.

Han var søn af major i Livgarden til Fods Jens Johan Frederik von Beck (1789-1831) og Petrine født Harboe (død 1829). Han steg inden for graderne i kavaleriet og ægtede 8. august 1851 Jane Severine Schiøtt (15. maj 1831 på Rugård - 16. april 1899), datter af af justitsråd Mads Johan Buch Schiøtt (1800-1866) til Rugård. Hun var søster til August Schiøtt, som i 1863 grundlagde fajancefabrikken Aluminia. Schiøtt døde allerede samme år, og svigersønnen Carl Eduard von Beck - der da var ritmester - overtog fabrikken. Allerede 1868 solgte Beck dog Aluminia til Philip Schou, og først da kom der vækst i produktionen. Beck vendte tilbage til Hæren, hvor han sluttede karrieren som oberst.

25. juli 1850 blev han Ridder af Dannebrog, 1851 modtog han en svensk æressabel af kong Oscar I og han bar også Erindringsmedaljen for Krigen 1848-50 og Krigen 1864.

Kilder 

Kavaleriofficerer fra Danmark
Riddere af Dannebrog
Fabrikanter fra Danmark
Danskere i 1800-tallet
Personer i Treårskrigen fra Danmark
Personer i den 2. Slesvigske Krig fra Danmark
Søren Lund (flertydig)

Der findes flere personer med navnet Søren Lund :

 Søren Lund (1852-1933) – dansk maler (Søren Jørgensen Lund)
 Søren Robert Lund (født 1962) – dansk arkitekt
Se også:
 Søren Lund Jensen (1898-?) – medlem af Folketinget for Socialdemokratiet
Georg Roth (illustrator)

Georg Roth (1842 – 1915) var en tysk bryolog, der illustrerede flere videnskabelige værker om mosser.

G. Roth er standardforkortelsen (autornavnet) i forbindelse med et botanisk navn. Det er f.eks. autornavnet for slægten Drepanocladus (Seglmos).

Bibliografi
 Roth, Georg, Die aussereuropäischen Laubmoose, Beschrieben und gezeichnet von Georg Roth. Dresden, C. Heinrich,1911. 
 Roth, Georg, Die Europaischen Laubmoose, Leipzig, W. Engelmann,1904-1905. 

,

Kilder 
 L. H. Bailey Hortorium
 Biodiversity Heritage Library 

Botanikere med autornavne
Bryologer
Botanikere fra Tyskland
Tyskere i 1900-tallet
Tyskere i 1800-tallet
Sustainia

Sustainia er en organisation, som har til formål at fortælle den gode historie om mulighederne og det attraktive ved at implementere bæredygtige løsninger. Organisationen ønsker at ændre fortællingen om klimaforandringer fra smeltende isflager og dommedagsprofetier til den gode historie om mulighederne og det attraktive ved at implementere bæredygtige løsninger.

Sustainia blev etableret af tænketanken Mandag Morgen i alliance med en lang række prominente organisationer, som blandt andet tæller FN's Global Compact, IFHP, Microsoft, Dong Energy, Novo Nordisk, Tetra Pak, Cisco, BIG Architects og Realdania. Sustainia ledes af Rasmus Schjødt Pedersen og har hovedkvarter i København.

Eksterne henvisninger 
 Sustainia

Tænketanke i Danmark
Limingen

Limingen (sydsamisk: Lyjmede) er Norges 8. største sø, og ligger i Røyrvik og Lierne kommuner i Trøndelag fylke. Søen ligger 418 moh. og har et areal på 93 km². På sit dybeste er den 192 m dyb, i gennemsnit 87 m.

Den er tilholdssted for fjeldørred og ørred, og siden 1970'erne har der også været elritse.

Søen er reguleret; Røyrvikelvena i nordenden kommer fra Vektaren og er stort set opdæmmet. Vandet ledes i stedet gennem tunnel til Røyrvikfoss kraftværk, i byen Røyrvik. I sydenden, ved landsbyen Limingen i Lierne, ledes vandet ud i tunnel til Tunnsjøen via Tunnsjø kraftverk, samt til Linvasselv kraftværk på svensk side. Der er op til 10 meter variation i vandstand i søen.

Eksterne kilder og henvisninger 

Søer i Trøndelag
Røyrvik
Lierne
Eduard Hansen

Eduard Hansen (ca. 1827 i København – efter 1875, formentlig i Sverige) var en dansk portrætmaler og fotograf.
Eduard Hansen var primært fotograf og fik en stor forretning. Han var bosat i Odense, indtil han 1865 flyttede til København og nedsatte sig på Kongens Nytorv. Ca. 1870 drog han til Karlskrona. Med et fotografi i Det Kongelige Biblioteks billedsamling dateret 1875 og stemplet på bagsiden: "Eduard Hansen, Porträtmålare & Photograf, Carlskrona", slutter sporene. Hansens fotografi af Johanne Luise Heiberg blev averteret i Dansk Boghandlertidende 31. marts 1866 som det eneste originale foto af fru Heiberg indtil da.

Værker 

 Edel Cathrine Bülow, gift Brockenhuus-Løwenhielm (tegning, Det Nationalhistoriske Museum på Frederiksborg Slot)
Tegnede portrætter, kun kendt gennem litografier udført hos Em. Bærentzen & Co.:
 Dronning Caroline Mathilde (1850'erne [menes der Dronning Caroline Amalie?])
 Jernstøber i Odense Peter Mathias Allerup (1854)
 Biskop over Fyens Stift Christian Thorning Engelstoft (1856)
 Oberstløjtnant Cai Hegermann-Lindencrone (1856)
Fotografier:
 Frederik VII (Jægerspris Slot)
 Carl Eduard von Beck (Det Kongelige Bibliotek)
 Charles Beck (Det Kongelige Bibliotek)
 Ida Falbe-Hansen (Det Kongelige Bibliotek)
 Johanne Luise Heiberg (visitkortformat og lille folie, Det Kongelige Bibliotek)
 Peter Frederik Steinmann (Det Kongelige Bibliotek)
 Gollich Strøm (Det Kongelige Bibliotek)
 Nils Henning Cronstedt (Krigsarkivets porträttsamlingar)
 Christiansborg Slotskirke (Det Kongelige Bibliotek)
 Thorvaldsens Museum (Det Kongelige Bibliotek)

Kilder 
 

Malere fra Danmark
Portrætmalere
Fotografer fra Danmark
Danskere i 1800-tallet
Personer fra København
Maryville (Missouri)

Maryville er en by i Nodaway County, Missouri, USA. Byen har 11.972 indbyggere (2010). I byen finder man Northwest Missouri State University, Northwest Technical School og Missouri Academy of Science, Mathematics and Computing.

Historie 
Byen blev officielt anerkendt den 14. februar 1845 og er opkaldt efter Mrs. Mary Graham, som var gift med Amos Graham. Mary var den første kvinde med europæisk ophav, som boede i det område, som i dag kaldes Maryville.

Byer i Missouri
Jean Van Hamme

Jean Van Hamme (født 16. januar 1939) er en belgisk tegneserieforfatter. Han er forfatter til fransk/belgiske tegneserier såsom Histoire sans héros, Thorgal, XIII og Largo Winch.

Biografi

De tidlige år 
Jean Van Hamme blev født i Bruxelles i 1939. Efter at have studeret på Solvay Brussels School of Economics and Management arbejdede han som journalist på marketingafdelingen for Phillips. I mellemtiden startede han med at skrive historier. En af hans historier blev i 1968 tilpasset af Paul Cuvelier. I 1976 blev han fuldtidsforfatter og i årene efter udgav han syv romaner og nogle få filmmanuskripter.

Thorgal, XIII og Largo Winch 
Van Hammes gennembrud kom i 1977 da han skabte vikingen Thorgal sammen med Grzegorz Rosiński, en daværende ukendt polsk tegneserietegner. Blandingen af nordisk mytologi, science fiction og atlantisk fantasi blev hurtigt en stor succes i magasinet Tintin. Duoen vandt store priser i den fransk-belgiske tegneserieindustri.

I det næste årti skabte Jean Van Hamme to nye bestsellerserier, XIII (inspireret af Robert Ludlums The Bourne Identity) sammen med William Vance. Han skabte også Largo Winch (baseret på hans egen roman) sammen med Philippe Francq.

Van Hammes berømmelse som en af Europas bedste tegneserieforfattere blev ligeså stille etableret. Tegnerne til hans historier tegner deres karakterer på en realistisk måde, selvom historierne har fantasi indblandet.

Fodnoter

Eksterne henvisninger 
 

Tegneserieforfattere fra Belgien
Personer fra Bruxelles
Strelasundforbindelsen

Strelasundforbindelsen er navnet på de to broer, der forbinder den tyske ø Rügen med det vestpommerske fastland over Strelasund i det nordøstlige Tyskland, Rügen Bro () og Rügen Dæmning (Rügendamm), såvel som de regelmæssige færgeafgange mellem Stralsund og Altefähr og mellem Stahlbrode og Glewitz.

Rügen Dæmning var den første faste forbindelse over Strelasund var en kombineret vej- og jernbanebro på Bundesstraße 96 og Stralsund–Sassnitz jernbanen samt en kombineret vandre- og cykelsti. Den stod færdig 1936/37. Rügen Bro er en tresporet bro, der stod færdig 2007, udelukkende for motortrafik mellem landsbyen Altefähr på Rügen og den gamle by i Stralsund, som led i arbejdet på at omdanne Bundesstraße 96 og Europavej E22 til en ringvej.

Eksterne henvisninger 

 2. Strelasund Crossing  

Rügen
Broer i Tyskland
Etableret i 1936
Grzegorz Rosiński

Grzegorz Rosiński (født 3. august 1941) er en polsk tegneserie-tegner. Han er bedst kendt for at have tegnet tegningerne til Jean Van Hamme's historie Thorgal.

Personer fra Polen
Tegneserietegnere
Illustratorer
Fernand Feyaerts

Fernand Feyaerts (1880–1927) var en belgisk svømmer og vandpolospiller som deltog i OL 1900 i Paris og 1908 i London.

Feyaerts deltog ved OL 1908 i vandpolo for det belgiske hold fra Bruxelles Svømme- og Vandpoloklub. De vandt først over førsteholdet fra Pupilles de Neptune de Lille med 2-0, og derpå besejrede de Libellule de Paris i semifinalen med 5-1. I finalen blev det til nederlag på 2-7 til det britiske hold fra Osborne Swimming Club i Manchester, og dermed blev det til en andenplads til belgierne. Feyaerts var desuden meldt til i tre svømmediscipliner, men kom ikke til start.

Ved legene i 1908 i London var han igen med på det belgiske vandpolohold. Østrig og Ungarn, som var tilmeldt, stillede ikke op, men alligevel spillede belgierne først en indledende kamp mod Holland, som de vandt 8-1, og en semifinale mod Sverige, som de vandt 8-4. I finalen mødte de Storbritannien, som spillede sin eneste kamp i turneringen og vandt 9-2. Dermed blev det igen til en andenplads til belgierne. Igen var Feyaerts tilmeldt en række svømmediscipliner, men stillede kun op i 100 m fri. Her blev han i det indledende heat ikke blandt de to, der gik videre.

Feyaerts var belgisk mester i 100 m fri i 1903, 1904 og 1905 samt i rygcrawl i 1906.

Referencer

Eksterne henvisninger 

Vandpolospillere fra Belgien
Svømmere fra Belgien
Deltagere for Belgien ved sommer-OL 1900
Deltagere for Belgien ved sommer-OL 1908
Olympiske sølvmedaljevindere fra Belgien
Frank Connah

Frank Arthur Connah (1884 – 20. december 1954) var en walisisk hockeyspiller som deltog i OL 1908 i London.

Connah vandt en bronzemedalje i hockey under OL 1908 i London. Han var med på det walisiske hold som kom på en delt tredjeplads i hockeyturneringen.

Eksterne henvisninger 

Hockeyspillere fra Wales
Sportsfolk fra Wales
Scottish Football League 1899-1900

Scottish Football League 1899–1900 var den tiende sæson af Scottish Football League og dermed også det tiende skotske mesterskab i fodbold. First Division havde deltagelse af ti hold, der spillede en dobbeltturnering alle-mod-alle. Divisionen blev vundet af Rangers FC, som dermed vandt Scottish Football League for tredje gang.

Resultater

First Division 

Siden sidste sæson var Partick Thistle FC blevet erstattet med Kilmarnock FC.

Op- og nedrykning 

Op- og nedrykning mellem First og Second Division blev afgjort ved afstemning mellem de to lavest placerede hold i First Division og de to bedst placerede hold i Second Division. Denne sæson deltog holdet Queen's Park FC ekstraordinært i afstemningen, og de i alt fem hold kæmpede om tre ledige pladser i den følgende sæsons First Division. Afstemningen mellem de fem hold endte således:

Partick Thistle FC og Clyde F.C. opnåede lige mange stemmer, så en lodtrækning afgjorde hvilket hold, der fik den sidste ledige plads i First Division.

Second Division 

Sæsonen 1899-1900 var den sjette i Second Division, og ti hold spillede en dobbeltturnering alle-mod-alle.

Af de to lavest placerede klubber stillede kun Airdrieonians FC op til genvalg til ligaen, og den blev valgt sammen med East Stirlingshire FC, men den anden ansøger, Raith Rovers for tredje sæson i træk ikke blev valgt til ligaen.

Kilder / eksterne henvisninger 
 Scottish League 1899-1900 
 Scottish Football Historical Archive – Scottish Football League – Re-elections 1891-1951 
 Scottish Football Historical Archive – Scottish Football League & Scottish Premier League – Promotion, relegation and the re-election rule 1893-date

Noter 

Sæsoner i Scottish Football League
Fodbold i 1899
Fodbold i 1900